མཚོ་སྔོན་པོའི་གཟི་བརྗིད་ཀྱི་མཚན་སྙན་བསྩལ་ནས་ཅུང་མ་འགོར་པར།ཁོ་མོ་སྔར་དང་མ་འདྲ་པར་སྦྱོང་བརྡར་དང་འགྲན་རྩོད་གྲངས་མེད་སྟེང་ཞུགས་ནས་མཚོ་སྔོན་གྱི་གཟི་བརྗིད་སྟེགས་བུ་ལས་རྣམ་པར་རྒྱལ་ཏེ།སྤྱི་ལོ༢༠༡༠ཟླ༦པར་རྒྱ་ནག་རྒྱལ་ཡོངས་ལུས་རྩལ་རུ་ཁག་ནང་བདམས་ཐོན་བྱུང་།འདི་ནི་བོད་མི་རིགས་ཞིག་རྒྱ་ནག་རྒྱལ་ཡོངས་ལུས་རྩལ་རུ་ཁག་ནང་ཐོན་པ་ཐོག་དང་པོ་རེད།དེ་ཡང་བོད་གངས་ཅན་གྱི་ལོ་རྒྱུས་ཐོག་ལུས་རྩལ་རིག་པའི་ཟིན་ཐོ་བརྒལ་ཏེ།བོད་གངས་ཅན་གྱི་གཟི་བརྗིད་རྡོ་རིང་ཐོག་མ་དེ་བསྐྲུན།འདི་ནས་བཟུང་།བོད་མི་ཀུན་གྱིས་བོད་ཀྱི་ལོ་རྒྱུས་ཐོག་ལུས་རྩལ་ཆེད་ལས་པ་ཆོས་དབྱིངས་སྐྱིད་ལགས་ནི།རྒྱ་མི་དུང་ཕྱུར་དུ་མའི་འགྲན་རྩོད་དང་གནོན་ཤུགས་ཁྲོད།རང་ཉིད་ཀྱི་འབད་བརྩོན་སྙིང་སྟོབས་ལ་བརྟེན་ནས་རྒྱ་ནག་རྒྱལ་ཡོངས་ལུས་རྩལ་རུ་ཁག་ནང་བདམས་ཐོན་བྱུང་བ་ནི།བོད་གངས་ཅན་གྱི་གཟི་བརྗིད་རེད་ཅེས་མཚན་སྙན་གྱི་གྲགས་པ་གང་སར་ཁྱབ།